
Здравейте.  

Съсобственик, в съсобствен имот е разположил казан за ракия – замаскиран, няма сграда, всичко е прикрито с дърва.  

Въпросът ми е: има ли право да притежава такъв казан без да е регистриран? Няма и елементарни условия за използването му.  

Според Наказателния кодекс, самото му притежание е незаконно след като не е регистриран.  

Какъв иск да подадем в съда и на какви членове можем да се опрем.  

Интересувам се, за да ги прочета и да сметна, дали да предприема действия чрез адвокат.  

Благодаря


 

Казан за ракия
==============

 

Здравейте, г-н Кирилов,


съгласно чл. 109 от Закона за собствеността собственикът може да иска прекратяване на всяко неоснователно действие, което му пречи да упражнява своето право.  

Според чл. 31 от Закона за собствеността “всеки съсобственик може да си служи с общата вещ съобразно нейното предназначение и по начин да не пречи на другите съсобственици да си служат с нея според правата им.  

Когато общата вещ се използува лично само от някои от съсобствениците, те дължат обезщетение на останалите за ползата, от която са лишени, от деня на писменото поискване.”


Преди всичко е необходимо да проведете консултация с адвокат и след това да преценявате дали да изпратите нотариална покана, покана чрез адвокат или директно да се завежда искова молба срещу съсобственика.


Поздрави,  

адв. Николина Митова  

тел. 0898 303092


